เงินเยนอ่อนหนุนนิกเกอิปิดเช้าพุ่ง 265.92 จุด
เงินเยนอ่อนหนุนนิกเกอิปิดเช้าพุ่ง 265.92 จุด
21 ม.ค. 2559

ดัชนีนิกเกอิตลาดหุ้นโตเกียวปิดภาคเช้าพุ่งขึ้นในวันนี้ โดยดัชนีนิกเกอิปิดภาคเช้าพุ่งขึ้น 265.92 จุด หรือ 1.62% แตะที่ 16,682.11 จุด เพราะได้แรงหนุนจากเงินเยนที่อ่อนค่าลงแตะระดับ 117 เยนต่อดอลลาร์ ซึ่งช่วยหนุนหุ้นกลุ่มส่งออกและกลุ่มเทคโนโลยีดีดตัวขึ้นทั้งกระดาน
ตลาดหุ้นโตเกียวปรับตัวขึ้นตั้งแต่ตลาดเปิดทำการ หลังจากสกุลเงินดอลลาร์แข็งค่าขึ้นสู่ระดับ 117 เยนในช่วงเช้านี้ จากระดับ 115 เยนเมื่อคืนนี้ ซึ่งช่วยหนุนหุ้นกลุ่มส่งออกและกลุ่มเทคโนโลยีดีดตัวขึ้น
โดยในบรรดาหุ้นที่ต้องพึ่งพาการส่งออกนั้น หุ้นโซนี่ พุ่งขึ้น 4.8% และหุ้นทีดีเค ซึ่งเป็นผู้ผลิตชิ้นส่วนอิเล็กทรอนิกรายใหญ่ของญี่ปุ่น ทะยานขึ้น 4.4%
หุ้นกลุ่มทรัพยากรดีดตัวขึ้นจากแรงซื้อเก็งกำไร หลังจากที่ราคาหุ้นกลุ่มดังกล่าวร่วงลงอย่างหนักเนื่องจากราคาน้ำมันปรับตัวลง โดยหุ้นโชวะ เชลล์ เซกิยุ ทะยานขึ้น 2.9%